CASA DRAGONULUI
Stai dinaintea reginei Celor Șapte Regate,
cu un dragon ce aparține casei Targaryen.
Nu am plănuit nicicând una ca asta!
Ce dorești?
Să învăț meșteșugul călăreților de dragoni.
Și să-mi slujesc regina.
Alteță!
Îngenunchezi iute pentru un bărbat înălțat pe neașteptate.
Dragonul a venit la mine, nu eu l-am căutat.
Am trudit din greu în slujba casei Velaryon.
Poate că par un bărbat cu origini umile, dar știu să fac multe lucruri de folos.
Iar dacă zeii mă cheamă la lucruri mărețe, cine sunt eu să refuz?
Ridică-te!
Din ce părinți te tragi?
Mama făurea corăbii.
Iar tata e...
lipsit de însemnătate.
Strămoșii tăi? Este vreunul din casa Targaryen?
Familia noastră nu ține cronici, Alteță.
Cum te numești?
Addam. Din Hull.
Ai făcut un lucru...
ce mă temeam că e cu neputință,
Addam din Hull.
Îmi aduce bucurie.
Crezi că îl poți aduce pe Piatra Dragonului?
Pot încerca.
Toată viața,
m-am străduit să-mi slujesc și casa, și regatul.
Cumva, strădaniile mele nu contează.
Suntem dați la o parte.
Sau ținta urii.
Veți rămâne cu o cicatrice,
dar va fi ușor de ascuns.
Nimic nu e curat aici.
Vreau să ies, ser Rickard.
Unde să ieșiți?
În Pădurea Regelui, cred.
Intendenții vă vor pregăti alaiul.
Fără niciun alai.
- Atunci slujnicele. - Nici slujnicele.
Doar tu.
Unde vor ajunge? La eșafod sau în cușca pentru ciori?
La Zid.
Prințul regent este îndurător.
Ei bine, au stârnit o răzmeriță.
Presupun că se face dreptate.
Mi s-a adus la cunoștință o chestiune foarte importantă.
Umblă vorba că dragonul Seasmoke a fost văzut...
cu un călăreț.
O informație de neprețuit.
Iar acum vrei să intri în grațiile prințului Aemond împărtășindu-i-o.
De fapt, mă gândeam să-ți cer ție sfatul, lord Larys,
șoaptele fiind domeniul tău.
Îngenuncheați dinaintea prințului regent, Aemond Targaryen!
Dar aceasta este șoapta ta, lord Jasper, nu a mea.
Dar, dacă o socotești de preț, ai putea să i-o împărtășești tu
și să intri tu însuți în grațiile lui Aemond.
Veți da mantiile albe pe cele negre
și veți sluji tot restul zilelor la Zid.
Cine e acest călăreț?
E mai puțin limpede.
Dar pesemne că e lady Rhaena. Dintotdeauna și-a dorit un dragon.
Într-adevăr, dar a încercat deja, la 14 ani.
A fost la un pas de a fi devorată de fiara Seasmoke. Altcineva?
Da, sunt puține variante.
Cine ți-a dat vestea?
Scutierul meu.
A auzit de la un grăjdar,
care a auzit de la tatăl său, pescar,
al cărui tovarăș susține că a văzut cu ochii lui.
Firește, ești liber să-i dai vestea prințului regent, dar...
poate că e mai bine să lăsăm șoapta în voia vântului.
Regina este nevătămată.
Și călărețul? Știm cine este?
Din câte se pare, construiește corăbii în slujba ta, lord Mână.
Un om de rând?
Cu tot respectul pentru lucrătorii tăi, lord Corlys,
oamenii de condiție umilă nu pot umbla și pune stăpânire pe dragoni.
Tâlharul a fost prins?
Alteța Sa a poruncit să rămână aici ca oaspete.
Dorește să fie învățat meșteșugul călăritului de dragoni,
precum și limba valyriană.
Nu este de viță nobilă, atât știm despre acest bărbat.
Ce spui, lord Mână?
Vom aștepta lămuririle reginei înainte să ne pripim cu judecata.
Unde e regina?
Alteța Sa a trimis vorbă că va lipsi.
Deci te slujește pe tine, nu pe el însuși.
Ce noroc!
Noroc? Sau e ceva predestinat?
Seasmoke l-a ales. Negreșit are sânge Targaryen în vene.
Dragonul îl simte. Sigur mai sunt și alți călăreți.
Vom găsi și pentru Vermithor și Aripă de argint.
Ai încredere în el?
Am de ales? Are un dragon.
Fără el, doar Syrax i-ar putea face față lui Aemond.
Întrebarea e unde să caut călăreții.
Pesemne sângele Targaryen era prea subțire la ser Steffon Darklyn.
Dacă aș găsi alții, cu o descendență mai directă...
Iertare, Alteță.
Dar mai curând cauți sub așternuturi și în stivele de lemne.
Am lucrat cândva într-un bordel unde generații de prințișori Targaryen
și-au făcut poftele.
Cunosc cel puțin optzeci de bastarzi pe care i-au lăsat în urma lor.
Negreșit sunt mai mulți, unii poate chiar aici, pe Piatra Dragonului,
vlăstarele din flori ale casei tale.
Vorbești de oamenii de rând.
Te vor sluji cu aceeași credință ca nobilii, dacă nu cumva și mai loial.
Dar în casele nobile există... o loialitate străveche.
Există onoare.
Frații tăi vitregi regali, Aegon și Aemond,
al căror sânge e pur și care luptă împotriva ta pentru tronul tău...
Sunt mânați și ei de onoare?
Un om de rând jură că te va sluji, pe când frații tăi caută să te distrugă.
Rânduiala s-a schimbat, Alteță.
De ce nu o accepți?
Vreme de 20 de ani, lorzii din acest regat mi-au jignit fiii pe la spatele meu.
Ei bine, atunci...
să adunăm o oaste de bastarzi.
Milord...
„Milord”?
Cum ai urcat în lume!
Vreau să vă cer permisiunea de a ieși din slujba de construit corăbii.
Sunt bărbați buni și puternici care îmi pot lua locul.
Îți îngădui să pleci.
Ai făcut treabă bună.
Lordul Tully a răspuns cererii regelui și i-a adus pe lorzii riverani.
Condoleanțe pentru pierderea bunicului.
Dar Coroana te felicită pentru că ai preluat frâiele casei tale
și ai devenit păzitorul Ținuturilor Riverane. Magnific, bravo!
Nu am făcut nimic.
Chiar și așa, ești aici, iar asta e cel mai important.
Mai devreme m-ați trimis iute la plimbare.
Atunci nu aveai nicio însemnătate pentru mine. Dar acum...
Voi avea oastea mea numeroasă.
Tu ai de luat o decizie.
Bănuiesc că ți-e limpede care e cea corectă.
Iertați-mă, Alteță.
Sunt necopt în asemenea chestiuni, după cum subliniați cu amabilitate, dar...
mi se pare că ați cam făcut prăpăd aici,
tolerând fapte barbare în numele reginei.
De partea cui ești tu?
Ținuturile Riverane sunt ținute laolaltă de legăminte.
Casa Tully i-a făcut un legământ regelui Viserys.
Recunoaștem autoritatea urmașei numite la tron, regina Rhaenyra,
și a Alteței Voastre... în calitate de prinț-consort.
Bun.
Vom merge la supușii tăi și îți vei chema flamurile la război.
S-ar putea dovedi greu, Alteță.
Ei bine...
Mi s-a spus că se vor da pe brazdă când casa Tully ne va jura credință.
Tot ce se poate, deși rămâne de văzut
dacă îmi vor arăta supunere, așa tânăr cum sunt.
Și mai există o problemă.
Vă urăsc cu toții.
Nu am nevoie de iubirea lor. De săbiile lor am trebuință.
Alteță, milord, lorzii riverani așteaptă. Mă tem că nu mai putem întârzia.
Haide, vino, lord Oscar!
Zorii se nasc din bezna cea mai adâncă.
Un nou lord, un nou început.
Să lăsăm toate vechile neplăceri în urmă!
Bine ați venit, milorzi!
Vă mulțumesc că ați răspuns chemării mele.
Știu că nu sunt un bărbat pe măsura bunicului meu,
dar nădăjduiesc să pornesc bine la drum și să continui tot așa.
Bine zis!
Un lucru e limpede.
Riveranii prețuiesc căile străvechi și respectă tradiția.
Iată și tradiția!
Grover Tully e mort, iar lordul Oscar i-a luat locul.
Ați fost chemați aici ca să-i jurați din nou credință
și, ca stegari ai săi, să răspundeți chemării lui.
Și care ar fi această chemare?
Înțelept, mi-a închinat mie casa lui și pe ale voastre.
Lord Oscar, generații la rând, am fost călăuziți
de chibzuința strămoșilor tăi.
De ce am urma acum un flăcău mai tânăr decât propriii-mi fii,
când aliatul pângărește nevinovați pentru a-și atinge țelurile?
Am făcut doar ce a fost nevoie, milord.
Iar acum vi-i dau în primire pe trădătorul Amos Bracken și pe fiul lui.
Dacă și-a trădat ținutul, la fel ai făcut și tu, Willem Blackwood.
Îți înțeleg vorbele, lord Piper. Și îți dau dreptate, sunt tânăr.
Iar Daemon Targaryen nu mi-e drag deloc.
Și-a adus lui însuși necinste și Coroanei cu... purtarea sa de aici.
Cu toate acestea, având puțină experiență care să mă îndrume,
calea cea mai bună e să respect jurământul făcut de bunicul meu regelui Viserys,
atunci când a numit-o pe Rhaenyra urmașă la tron.
Nu văd de ce m-aș lepăda de loialitate,
oricât de vrednic de dispreț l-aș socoti pe reprezentantul ei, prințul.
„Regele”.
Măsoară-ți vorbele, băiete!
Vreți oastea noastră sau nu?
Sunt, la urma urmei, riveran,
iar casa mea își ține cuvântul dat,
chiar dacă unii nu sunt vrednici de el.
Lordul Oscar este îndrăzneț.
Dar pesemne că nu se înșală.
E posibil să-mi fi urmărit țelurile cu puțin cam mult entuziasm.
Dar nu lăsați neajunsurile mele să stea în calea susținerii unui bărbat cinstit.
Lord Oscar, prețuim rânduielile străvechi, după cum spune prințul Daemon.
Iar rânduielile străvechi cer să se facă dreptate.
- Da! - S-a făcut dreptate.
Cei care i-au jurat credință uzurpatorului au fost subjugați.
Iar acum ne unim dinaintea lordului nostru suzeran...
și a prințului-consort.
Te accept ca supus al meu, Willem Blackwood.
Dar...
sunt lordul păzitor al tuturor caselor riverane.
Există o singură măsură pentru nelegiuirile înfăptuite în vecini.
Am făcut doar ceea ce mi-a cerut Alteța Sa, regele.
E adevărat că și-a dezvăluit dorințele josnice,
dar nu erai constrâns să te dedai la barbarii.
Ai comis mârșăvii fiindcă așa ai vrut.
Tânărul lord grăiește adevărul.
Puneți mâna pe el!
Nu poți face asta, la naiba!
Alteță, porunciți-le! Doar v-am slujit.
Porunciți-le!
Dacă Alteța Sa dorește să se căiască pentru faptele sale
și să se dovedească vrednic de flamurile noastre,
trebuie să-și îndrepte acum greșeala cumplită.
Să-ți condamne fărădelegile...
și să împartă dreptatea.
Vai de mine...
Nu, nu! Nu!
Am făcut cum mi-ați cerut, Alteță! Am fost credincios.
Ce înseamnă asta?
Nu mi-am dorit-o niciodată.
Aveam dreptate să nu o vreau.
Câtă suferință a pricinuit...
Strivește pe oricine o poartă pe cap.
Dintotdeauna ți-ai dorit-o, Daemon.
Încă ți-o dorești?
Nu pot.
Puteți. Trebuie să încercați, Alteță.
Nu pot! Nu pot!
Îmi pare nespus de rău, Alteță.
O clipă! O clipă, vă rog!
Nu ar trebui să faci asta de unul singur, Mare Maester.
Dă-mi voie.
Nu, nu, nu!
Iertare, Alteță.
- Cu grijă! - Așteptați!
Vai, nu, nu, nu!
Progresele sunt impresionante.
Dar mă tem că trebuie să vă străduiți mai mult.
Vă veți recăpăta puterile.
Va trebui să vă schimbați umbletul și altele,
dar veți învăța, acum, că sunteți...
cum sunteți.
Ar trebui să fii mai prevăzător.
Da, ar trebui, lord Larys.
Are nevoie de odihnă. Ar trebui să stea la pat.
Îl forțez la îndemnul tău.
Voi cere strajei să te anunțe din vreme.
- Să încerce din nou peste câteva ore. - E vlăguit.
Va dura până se va putea odihni din nou.
Alyn!
Milord!
Am câteva sarcini special pentru tine.
Regina are nevoie de corăbii pregătite în Debarcaderul Regelui.
Tocmește corăbii de pescari și plătește-i cu oricât îți cer,
câtă vreme căpitanii lor sunt de nădejde.
- Urcă oameni de încredere la bord. - Da, milord.
Să aștepte chiar în afara portului,
vor avea de dus un mesaj unei persoane numite de regină.
Regina a găsit un nou călăreț pentru unul dintre dragonii ei.
Am auzit vorbe.
Călărețul e fratele tău.
Regina caută acum și alți călăreți.
Neamul nostru se trage din Vechea Valyrie, dar nu suntem lorzi ai dragonilor.
Mărturisesc că nu știam multe despre descendența mamei tale.
Dacă e...
ceva în sânge...
Fratele meu nu își găsește liniștea, tânjind după un semn al vredniciei sale.
Eu sunt făcut din sare și apă de mare. Nu tânjesc după altceva.
Voi merge la culcare, ser Rickard.
Când aveți de gând să vă întoarceți în cetate?
Încă nu sunt sigură că mă întorc.
Noapte bună!
Oameni de rând care revendică dragoni?
Ea a venit cu ideea asta? Lady Mysaria?
Erai entuziast când a încercat ser Steffon.
Era lordul comandant al Gărzii Reginei, moștenitorul Fortăreței Dun.
- Oamenii aceștia sunt... - Viteji.
Corcituri!
Jace!
Gândește-te ce e în joc.
Știu prea bine ce e în joc.
Casa Targaryen este sângele dragonului.
Dacă oricine îl poate revendica, noi ce suntem?
Conducătorii de drept ai Celor Șapte Regate.
Și dacă unul dintre călăreții tăi de dragoni umili, cu părul argintiu,
hotărăște că vrea să conducă el Cele Șapte Regate?
A prevestit asta Visul Cuceritorului?
Ce altceva îmi propui să fac?
Să port un război pe care îl vom pierde, cu mii de morți?
Să lupt eu însămi cu Vhagar?
Sau poate că o vei înfrunta tu, călare pe Vermax.
Jace, cu acești călăreți, putem pune capăt unui război inutil.
Aș redobândi tronul tatei, care mi se cuvine.
Și la moartea ta?
Tu ești moștenitorul meu.
Te-ai gândit că voi avea părul negru?
Când l-ai primit în patul tău pe Harwin Strong,
te-ai gândit că-i voi semăna sau nu ți-a trecut prin minte?
- Jacaerys... - Nu sunt neghiob, mamă.
Dovada e în văzul tuturor.
Dar mi-ar putea susține legitimitatea de moștenitor faptul că am un dragon.
Iar acum spui că îmi vei răpi și asta.
Urăsc toate astea.
Atunci renunță la idee.
Dar nu mă pot dezice de ceea ce mi-au așternut în față zeii.
Fă orice e nevoie ca să te asiguri că ajunge la ea.
Din partea reginei.
Nu o să-ți vină a crede.
Cică Rhaenyra caută oameni de rând care să meargă pe Piatra Dragonului.
- La naiba cu asta! - Pe tine oricum nu te-ar lua.
Ulf, caută... bastarzi Targaryen.
Corăbiile pleacă astă-noapte. La ora liliacului.
Pe cele șapte iaduri, Ulf! Acum e-acum!
Da, îndoielnică poveste. Ați fost duși de nas, băieți.
Nu, nu. Însăși slujnica reginei e aici și răspândește vestea.
Mare păcat, aș fi fost primul la rând,
dacă n-aveam rana asta, piciorul mi-e beteag de când...
Te-ai țicnit? Spune că poți căpăta un dragon!
Birtașul de la Șapte Maesteri se duce.
Și două fete de la Mama. Ai ocazia să i-o plătești lui Aemond!
- Și să capeți un dragon. - Un dragon!
- Da, nu, știu. - Ce...?
Știu. Doar că... nu pot...
Nu sunt sigur că e adevărat.
Doar nu vrei să spui că ai băut pe cheltuiala tuturor acestor...
- Acestor oameni buni, pentru o născocire? - Nu.
Doar scânteie, fără iască?
- Nu se vor bucura. - Deloc.
- Nu strica povestea! - Dă-i înainte!
- Hai, Ulf! A sosit momentul! - Haide!
Pot să văd un licăr?
Unde e?
- Așa te vreau, Ulf! - Da.
- Așa, ia uite-l! Hei! - Da, uită-te la el! Da!
Vin! Vin pentru Ulf, lord al dragonilor!
Ulf, lord al dragonilor!
Ulf! Ulf, lord al dragonilor!
Ulf, lord al dragonilor!
Ulf, Ulf, Ulf!
Nu vreau să te duci.
Trebuie, Kat.
Mergem la fratele meu în Tumbleton. Au de-ale gurii. Îți găsești de lucru.
Nu pot trece cu vederea.
Nu mi-am cunoscut tatăl.
Asta e adevărat.
Dar pe mama am cunoscut-o.
Ți-am ascuns asta. Și îmi pare rău.
Lucra...
într-un bordel.
Se bucura de mai multă libertate decât alte femei, dat fiind cine era.
Iar bogătașii plătesc mai mult să se culce cu o femeie cu păr argintiu.
Obișnuia să-mi spună...
că sunt la fel ca băieții fratelui ei...
Viserys și Daemon.
Dar îmi era rușine cu ea.
Am încercat să răzbesc cu propriile-mi mâini.
Nu te-am putut proteja.
Nu am putut salva viața fetiței noastre.
Iar acum...
nu am mai duce lipsă de nimic, niciodată, dacă aș dobândi un dragon.
Ai deveni lady.
Nu țin să devin lady, Hugh.
Și nici văduvă nu vreau să fiu.
Trebuie să fac ceva.
E o faptă respingătoare.
Despre ce vorbești?
Ați trimis un andal dinaintea unui dragon.
Judecata s-a înfăptuit.
Acum trimiteți mai mulți?
Ser Steffon Darklyn era sânge de dragon.
A fost o blasfemie.
Nu era lord al dragonilor.
Cum nici ei nu sunt.
Chiar și așa, zeii i-au adus dinaintea noastră.
Regina i-a adus dinaintea ei. Dragonii sunt sacri.
Ultima fărâmă de magie a Vechii Valyrii din lumea asta tristă.
Nu sunt jucării în mâinile oamenilor.
Ordinul nostru nu va lua parte la asta.
Credeam că știu ce înseamnă să faci un dragon al tău, dar...
Acum înțeleg că tot ce credeam că știu e doar cenușă în bătaia vântului.
Poate că sângele e cheia. Sau vrednicia.
Sau poate că e altceva.
Fiecare dintre voi și-a lăsat viața în urmă ca să răspundă acestei chemări.
Viață la care e posibil să nu vă mai întoarceți niciodată.
Dacă veți rămâne în viață, veți fi schimbați.
Niciun om nu poate rămâne la fel după ce înfruntă un dragon.
Pentru unii dintre voi, este binevenită schimbarea,
ba chiar moartea, date fiind celelalte opțiuni:
lipsuri, foamete, război.
Iată țelul nostru: să punem capăt acestor greutăți.
Pentru voi.
Pentru neamul vostru. Pentru tot regatul.
Dacă acești doi dragoni se vor alătura oștii noastre,
dușmanul nu va avea încotro și va ceda.
Pacea va domni din nou.
Suferința va lua sfârșit.
Și fără vărsare de sânge, cu voia zeilor.
Dragonul numit Vermithor...
este cel mai mare din lume, după Vhagar,
și probabil cel mai cumplit.
E supranumit Furia de Aramă.
Vom merge acum la el.
Și...
zeii să vă binecuvânteze.
Vino dinaintea noastră,
Vermithor!
Calm, Vermithor!
Ușurel!
Slujește!
Care dintre voi vrea să fie primul?
Nu mai am nimic de spus. Dragonul trebuie să vorbească.
- Alteță, trebuie să plecăm! - Nu.
Ajutați-mă! Ajutor!
Treceți înapoi! Înapoi!
Nu!
Aici! Uite-mă aici!
Sunt pregătit.
Haide!
Lordul Ormund Hightower înaintează anevoie.
Ne facem griji că oastea sa e amenințată pe două fronturi
de oștiri aliate cu casa Beesbury.
Totuși, avem și o veste bună.
Dragonul prințului Daeron, Tessarion, a început să zboare.
Curând se vor putea alătura luptei.
Dragon!
Iar atunci, oastea Hightower va fi de neoprit.
Înăuntru! Acum!
Toți oamenii la scorpion!
Pregătiți scorpionul!
Ocupați-vă pozițiile!
Întoarcem!
Deschideți porțile!
Nu, Vhagar!
Nu înainta, Vhagar!
Întoarce-te!
Traducerea: Lucia-Elena Popovici